Tájékoztatás Tordas Község Önkormányzata

által szervezett nyereményjáték kapcsán történő adatkezelésről

**Tordas Község Önkormányzata**, mint Adatkezelő ezúton tájékoztatja, hogy az általa 2023. április 19. – május 8. közötti időre szervezett SAJNOVICS PÁLYÁZAT nyereményjátékra történő jelentkezés, az azon való részvétel esetén az alábbi adatait kezeljük.

**A nyereményjátékban történő részvétel önkéntes, az Érintett döntésén, szabad elhatározásán alapul. Ön jogosult arra, hogy – hozzájáruláson alapuló adatkezelés esetén - az adatkezelésre adott hozzájárulását bármikor visszavonja**.

**Az adatkezelő adatai:**

**Adatkezelő megnevezése: Tordas Község Önkormányzata**

Adatkezelő székhelye: 2463 Tordas, Szabadság út 87.

Adatkezelő elektronikus címe: kultura@tordas.hu

Adatkezelő telefonszáma: 06/ 30-744-0749

Adatvédelmi tisztviselő: VFK Data Pro. Kft.

Adatvédelmi tisztviselő elérhetősége: info@vfkdatapro.hu

A jelen Tájékoztató szerinti adatkezelésekre vonatkozó főbb jogszabályok és a jelen Tájékoztatóban alkalmazott rövidítéseik:

• az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (Általános Adatvédelmi Rendelet)

• az információs önrendelkezési jogról és az információszabadságról szóló 2011. évi CXII. törvény (Infotv.)

• a fogyasztóvédelemről szóló 1997. évi CLV. törvény (Fgytv.)

**Az adatkezelés célja:** az adatkezelő által megszervezésre kerülő pályázaton történő részvétel biztosítása, az azon elért eredmények nyilvánosságra hozatala.

**Az Adatkezelő által kezelt adatok köre:**

* a játékban részt vevő neve;
* a játékban részt vevő e-mail elérhetősége;

**Az adatkezelés jogalapja:** Adatkezelésünk jogalapjai az Általános Adatvédelmi Rendelet 6. cikk (1) bekezdésének

* pontja (hozzájáruláson alapuló adatkezelés) és
* c) pontja (amennyiben az Érintett a nyereményjátékban nyertesként kerül kisorsolásra, a nyeremény átadása, folyósítása, kifizetése kapcsán jogi, jogszabályi kötelezettség teljesítéséhez szükséges adatkezelés).

**Az adattárolás határideje:** Az adott tartalom törléséig, vagy az érintett törlési kérelmének az Adatkezelőhöz beérkezését követően azonnal.

**Az adatkezelés módja:** papíralapon és elektronikusan.

**Érintetti jogok:** Tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a jogszabályban elrendelt adatkezelések kivételével – törlését továbbá tiltakozhat az adatkezelés ellen, valamint élhet a hozzáférés és az adatkezelés korlátozásához való jogaival az Adatkezelőnek címzett megkeresésével.

**Tájékoztatás:**

Tájékoztatjuk, hogy a pályázaton való részvétel távolról, az adatkezelő által létrehozott kultura@tordas.hu elektronikus címen történő kommunikáció útján történik.

A pályázatok beadásával a fenti személyes adatok kezeléséhez a hozzájárulását megadottnak tekintjük (ráutaló magatartás).

A játékban 16. év alatti személy csak szülői hozzájárulással vehet részt.

Tájékoztatjuk, hogy a játék során megküldött adatokat (név és email cím) az eredményhirdetést követően töröljük.

Tájékoztatjuk, hogy az adatkezeléssel, valamint az ahhoz fűződő jogaival kapcsolatban bármikor kérhet tájékoztatást, valamint hozzájárulását bármikor visszavonhatja és az információs önrendelkezési jogainak érvényesítése érdekében az adatkezelő részére küldött nyilatkozattal kérheti a személyes adatai azonnali törlését Adatkezelő fenti elérhetőségeken:

### **Jogorvoslattal kapcsolatos tájékoztatás:**

A személyes adatok kezeléséhez fűződő jogainak megsértése esetén Ön az alábbi jogorvoslati lehetőségekkel élhet:

Közvetlenül az Adatkezelőhöz, vagy az Adatvédelmi Tisztviselőhöz fordulhat a fent megadott elérhetőségeken keresztül.

Panaszt nyújthat be a felügyeleti hatósághoz:

Nemzeti Adatvédelmi és Információszabadság Hatóság (NAIH) (a 1363 Budapest, Pf.: 9.; postai vagy; e-mail: ugyfelszolgalat@naih.hu elektronikus címen; telefon: +3613911400; web: [www.naih.hu](http://www.naih.hu/)

Keresetet nyújthat be az Adatkezelő ellen.

Ön jogosult bírósághoz fordulni adatai jogellenes kezelése esetén. A bíróság illetékességéről és

elérhetőségeiről az alábbi honlapon tájékozódhat: [www.birosag.hu](http://www.birosag.hu)